نیمروز گومرک
د نیمروز گمرک د هېواد په لوېدیځ کې له لویو گمرکونو یو دی چې د تېر مالي کال په لومړیو شپږو میاشتو کې یې د عوایدو کچه پنځه میلیارده او ۵۱۷ میلیونه افغانیو ته رسېدلې و. دغه عواید د وړم کال د همدې مودې په پرتله یو میلیارد افغانۍ زیات دي. نيمروز ولایت د ابريشم پول له لارې له ايران سره گډه پوله لري او دغه ولايت ته ټول سوداگريز توکي د بندر عباس له لارې را وارديږي. سوداگر تر ډېره بريده د هرات ولايت د اسلام کلا سرحد په پرتله د ابرېشم پول ته ډېره ترجيع کوي او وايي، چې دغه پول د اسلام کلا بندر په پرتله ٦٠٠ کيلومتره نږدې دى او د دوى لپاره د مالونو لېږد ارزانه پرېوځي. له بندر عباس څخه تر پول ابريشم پورې له ١٥٠٠ کيلومتره څخه زيات واټن پروت دى او د اسلام کلا بندر په پرتله د پول ابريشم له لارې هر کانټينر ١٥٠٠ ډالره ارزانه پرېوځي. د دغی گومرک عواید په ۱۳۹۳ کال په نیمایو کې پنځه ميليارد او ٥١٧ ميليون افغانيو ته رسېدلي . سرچینې گومرک د افغانستان گومرکونه